stanford-oval/wikipedia huggingface dataset:
הכוכב הבא 2022
שלב חצי הגמר > חצי גמר ראשון

חצי הגמר הראשון שודר ב-13 בספטמבר 2022.
| דו קרב> דו קרב.סיבוב ראשון | סדר> סדר.סיבוב ראשון | שם המבצע> שם המבצע.סיבוב ראשון | שם השיר> שם השיר.סיבוב ראשון | הצבעת השופטים> אמדורסקי.סיבוב ראשון | הצבעת השופטים> פלס.סיבוב ראשון | הצבעת השופטים> מימון.סיבוב ראשון | הצבעת השופטים> טייב.סיבוב ראשון | הצבעת השופטים> דנקר.סיבוב ראשון | הצבעת השופטים> לוי.סיבוב ראשון | ציון> ציון.סיבוב ראשון | תוצאה> תוצאה.סיבוב ראשון |
| --- | --- | --- | --- | --- | --- | --- | --- | --- | --- | --- | --- |
| I | 1 | יהלום דוד | "Earth Song" |  |  |  |  |  |  | 66% | ניצלה מהדחה |
| I | 2 | אליאב זוהר | "שער הרחמים" |  |  |  |  |  |  | 91% | סיבוב שני |
| II | 3 | כרמי גלסנר | "פחות אבל כואב" |  |  |  |  |  |  | 62% | הודח |
| II | 4 | מיטב שרמן | "אלה" |  |  |  |  |  |  | 73% | סיבוב שני |
סיבוב שני
| — | 1 | יהלום דוד | "כשאתה כאן" | 6 | 6 | 6 | 6 | 6 | 6 | 64 | הודחה |
| — | 2 | מיטב שרמן | "סהרה" | 8 | 10 | 8 | 10 | 8 | 8 | 82 | בגמר |
| — | 3 | אליאב זוהר | "שדים בעיניים" | 10 | 8 | 10 | 8 | 10 | 10 | 88 | בגמר |
שלב חצי הגמר > חצי הגמר השני

חצי הגמר השני שודר ב-18 בספטמבר 2022.
| דו קרב> דו קרב.סיבוב ראשון | סדר> סדר.סיבוב ראשון | שם המבצע> שם המבצע.סיבוב ראשון | שם השיר> שם השיר.סיבוב ראשון | הצבעת השופטים> אמדורסקי.סיבוב ראשון | הצבעת השופטים> פלס.סיבוב ראשון | הצבעת השופטים> מימון.סיבוב ראשון | הצבעת השופטים> טייב.סיבוב ראשון | הצבעת השופטים> דנקר.סיבוב ראשון | הצבעת השופטים> לוי.סיבוב ראשון | ציון> ציון.סיבוב ראשון | תוצאה> תוצאה.סיבוב ראשון |
| --- | --- | --- | --- | --- | --- | --- | --- | --- | --- | --- | --- |
| I | 1 | ליבי פנקר | "Anyone" |  |  |  |  |  |  | 85% | סיבוב שני |
| I | 2 | ינאי בן חמו | "הרוח הטובה" |  |  |  |  |  |  | 69% | ניצל מהדחה |
| II | 3 | ניב דמירל | "נתיב אחר" |  |  |  |  |  |  | 57% | הודח |
| II | 4 | נופיה ידידיה | "אלינור" |  |  |  |  |  |  | 92% | סיבוב שני |
סיבוב שני
| — | 1 | ינאי בן חמו | "תגידי" | 6 | 6 | 6 | 6 | 6 | 6 | 64 | הודח |
| — | 2 | נופיה ידידיה | "זה קורה" | 10 | 8 | 10 | 10 | 8 | 10 | 86 | בגמר |
| — | 3 | ליבי פנקר | "שמש" | 8 | 10 | 8 | 8 | 10 | 8 | 84 | בגמר |
שלב הגמר

שלב הגמר שודר בשידור חי ב-20 בספטמבר 2022 מזאפה לייב פארק, ראשון לציון.
בסיום שידור פרק חצי הגמר השני נפתחו קווי ההצבעה לגמר.
שלב הגמר > סיבוב ראשון

בסיבוב הראשון, מכל דו-קרב, המתמודד עם הציון הגבוה ביותר עבר לשלב הבא של התחרות. בשלב זה לכל שופט הייתה אפשרות להעניק 3% מההצבעה.
בפתיחת הערב שרו כל ארבעת המתמודדים את השירים "We Will Rock You" ו-"Believer". בנוסף, תמיר גרינברג ביצע יחד עם ארבעת המתמודדים את השיר "Into The Night".
| דו קרב | סדר | שם המבצע | שם השיר | הצבעת השופטים> אמדורסקי | הצבעת השופטים> פלס | הצבעת השופטים> מימון | הצבעת השופטים> טייב | הצבעת השופטים> דנקר | הצבעת השופטים> לוי | ציון | תוצאה |
| --- | --- | --- | --- | --- | --- | --- | --- | --- | --- | --- | --- |
| I | 1 | ליבי פנקר | "זיקוקים" |  |  |  |  |  |  | 68% | מקום 4 |
| I | 2 | נופיה ידידיה | "עכשיו אתה חוזר בחזרה" |  |  |  |  |  |  | 72% | סיבוב שני |
| II | 3 | מיטב שרמן | "ניצחת איתי הכל" |  |  |  |  |  |  | 75% | סיבוב שני |
| II | 4 | אליאב זוהר | "ים של דמעות" |  |  |  |  |  |  | 74% | ניצל מהדחה |
| --- | --- |
ליבי פנקר: 33%
אליאב זוהר: 67%
שלב הגמר > סיבוב שני

בסיבוב השני התמודדו שלושת המבצעים הנותרים מול השופטים והקהל. אחרי שלוש ההופעות, הצופים הצביעו למתמודד האהוב עליהם באמצעות אפליקציית mako. כל שופט דירג את שלושת הביצועים (מקום שלישי, מקום שני ומקום ראשון). לשופטים ניתנו 10% מההחלטה הסופית, ולצופים ניתנו 90%.
| סדר | שם המבצע | שם השיר | הצבעת השופטים> אמדורסקי | הצבעת השופטים> פלס | הצבעת השופטים> מימון | הצבעת השופטים> טייב | הצבעת השופטים> דנקר | הצבעת השופטים> לוי | אחוז הצבעה | מקום |
| --- | --- | --- | --- | --- | --- | --- | --- | --- | --- | --- |
| 1 | מיטב שרמן | "הדרכים הידועות" | מקום 2 | מקום 1 | מקום 1 | מקום 2 | מקום 1 | מקום 3 | 23% | 3 |
| 2 | אליאב זוהר | "מיכל" | מקום 3 | מקום 2 | מקום 3 | מקום 3 | מקום 3 | מקום 2 | 41% | הזוכה |
| 3 | נופיה ידידיה | "Calling You" | מקום 1 | מקום 3 | מקום 2 | מקום 1 | מקום 2 | מקום 1 | 36% | 2 |
הערות שוליים

↑  רן בוקר, אחרי שש שנים: סטטיק ובן אל עוזבים את "הכוכב הבא", באתר ynet, 17 בפברואר 2022
↑  רן בוקר, עוזב את "אקס פקטור": רן דנקר מצטרף ל"הכוכב הבא", באתר ynet, 20 בפברואר 2022
↑  מערכת ice, קשת 12 חשפה: זה תאריך החזרה של הכוכב הבא, באתר אייס, 15 ביולי 2022
↑  נינה נוי גולן במקור הודחה, אולם השופטים נתנו לה הזדמנות נוספת לבצע שיר נוסף שבו היא עברה לשלב הבא של התחרות.
↑  אופיר שרון במקור הודח, אולם השופטים נתנו לו הזדמנות נוספת לבצע שיר נוסף שבו הוא עבר לשלב הבא של התחרות.
↑  הודיה אבני במקור הודחה, אולם השופטים נתנו לה הזדמנות נוספת לבצע שיר נוסף שבו היא עברה לשלב הבא של התחרות.
↑  באודישן זה, פלס לא הייתה נוכחת, ולפיכך, אסי ורותם הצביעו במקומה.
Deja Tus Besos

"Deja Tus Besos" (בעברית: "עזוב את הנשיקות שלך") הוא סינגל שהוקלט על ידי זמרת הרגאטון הדומיניקנית נאטי נטשה. השיר יצא לאור ב-14 ביוני 2019, על ידי חברות התקליטים סוני מיוזיק לטין ופינה רקורדס, כסינגל מתוך אלבום הבכורה שלה, IlumiNATTI.
במקור, יצא השיר כבר ב-15 בפברואר באותה השנה, אך מאוחר יותר החליטה נטשה להוציא אותו כסינגל העשירי מתוך אלבום הבכורה שלה.
רקע וכתיבה

השיר נכתב על ידי נאטי נטשה, גבי מיוזיק, רפאל פינה, וואלי TMW ומייקי טון והופק על ידי גבי מיוזיק גם כן. השיר הוא שיר בסגנון הפופ הלטיני, המשלב גם את סגנון הרגאטון, המאפיין שירים נוספים מתוך אלבום הבכורה שלה. נכון לאפריל 2020, מונה ההשמעות של השיר בספוטיפיי עומד על למעלה מ-10 מיליון.
גרסת הרמיקס של "Deja Tus Besos" צברה למעלה מ-18 מיליון השמעות בספוטיפיי. בגרסה זו מתארח צ'נצ'ו קורליאונה
וידאו קליפ

טרם הוציאה את הווידאו קליפ הרשמי של השיר, העלתה נאטי נטשה לערוץ היוטיוב שלה את האודיו שלו, בו ניתן לראות את עטיפת האלבום. כמו כן, במהלך צאתו כסינגל, פרסמה נטשה ברשתות החברתיות קטעים מתוך הקליפ שלו, שיצא לבסוף ב-3 ביולי 2019. הקליפ יצא עבור הרמיקס בלבד ולא עבור השיר המקורי.
נכון לפברואר 2025, מונה הצפיות של הקליפ עומד על למעלה מ-89 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 15 בפברואר 2019 | הזרמת מוזיקה • הורדה דיגיטלית | רגילה | סוני לטין • פינה |  |
| כלל העולם | 19 ביוני 2019 | הזרמת מוזיקה • הורדה דיגיטלית | רגילה | סוני לטין • פינה |  |
| כלל העולם | 3 ביולי 2019 | הזרמת מוזיקה • הורדה דיגיטלית | רמיקס עם צ'נצ'ו קורליאונה | סוני לטין • פינה |  |
הערות שוליים

1 2 3  ilumiNATTI by Natti Natasha, Genius (באנגלית)
↑  Deja Tus Besos, נבדק ב-2020-04-09
↑  Deja Tus Besos - Remix, נבדק ב-2020-04-09
↑  Natti Natasha - Deja Tus Besos (Official Audio)
1 2 3  Natti Natasha x Chencho Corleone - Deja Tus Besos (Remix) 💋 (Official Video)
↑  ilumiNATTI by Natti Natasha (באנגלית בריטית), 2019-02-15, נבדק ב-2021-09-25
↑  Deja Tus Besos by Natti Natasha (באנגלית בריטית), 2019-02-15, נבדק ב-2021-09-25
↑  Deja Tus Besos (Remix) - Single by Natti Natasha & Chencho Corleone (באנגלית בריטית), 2019-07-03, נבדק ב-2021-09-25
| נאטי נטשה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | IlumiNATTI • Nattividad • Nasty Singles |  |
| מיני-אלבומים | All About Me |  |
| ערכים קשורים | דון עומר • "כולם אוהבים את נאטי" • פינה רקורדס |  |
| נאטי נטשה – סינגלים |
| --- | --- | --- |
| IlumiNATTI | "Quién Sabe" • "Me Gusta" • "Lamento Tu Pérdida" • "Pa' Mala Yo" • "La Mejor Versión de Mí" • "Te Lo Dije" • "Obsesión" • "Oh Daddy" • "No Voy a Llorar" • "Deja Tus Besos" |  |
| Nattividad | "Qué Mal Te Fue (Remix)" • "Antes Que Salga El Sol" • "Las Nenas" • "Ram Pam Pam" • "Philliecito" • "Noches en Miami" • "Imposible Amor" • "No Quiero Saber" • "Fue Tu Culpa" • "Arrebatá" |  |
| Nasty Singles | "Lokita" |  |
| סינגלים אחרים | "Otra Cosa" • "Criminal" • "Amantes de una Noche" • "Tonta" • "Sin Pijama" • "No Me Acuerdo" • "Justicia" • "Buena Vida" • "Bonnie & Clyde" • "No Lo Trates" • "Runaway" • "Instagram" • "Viene y Va" • "Despacio" • "Me Estás Matando" • "Honey Boo" • "Te Mueves" • "Baby, I'm Jealous (Remix)" • "Yummy Yummy Love" • "Wow BB" • "Mayor Que Usted" • "Tiempo" |  |
| שיתופי פעולה | "Dutty Love" • "Crazy in Love" • "Perdido en Tus Ojos" • "Zona del Perreo" |  |
דניפרו (כדורגל)

מועדון הכדורגל דניפרו (באוקראינית ФК Днiпро, ברוסית: Футбольний клуб Днепр) מהעיר דניפרו שבדרום מזרח אוקראינה היה מועדון כדורגל שהוקם בשנת 1918 וזכה פעמיים באליפות ברית המועצות (1983 ו-1988), גביע ברית המועצות 1989 והעפיל לגמר הליגה האירופית בעונת 2014/15.
הקבוצה עברה בעלים פעמים רבות ועד 2019 הייתה ממומנת על ידי קבוצת ההשקעות פריבאט. בקיץ 2019 איבדה את מעמדה המקצועני וירדה לליגה החובבנית.
היסטוריה

המועדון הוקם בשנת 1918 כקבוצת הכדורגל של מפעל המתכות המקומי "פטרובסקי" ונקרא בשם BRIT (ראשי התיבות של" הטכניקום הבריטי לפועלי התעשייה"). הקבוצה התמודדה בתחרויות אזוריות לרוב.
עקב מלחמת העולם הראשונה פורקה הקבוצה, והוקמה מחדש בעיר דניפרופטרובסק ב-9 במאי 1925, בחסות מפעל פטרובסקי. הקבוצה פעלה תחת השם "פטרובץ" והחלה להתחרות בליגת העל הסובייטית תחת השם סטאל. לאחר מלחמת העולם השנייה הקבוצה התמודדה בליגת העל הסובייטית לאחר שאוחדה בשנת 1947 עם קבוצת דינמו דניפרופטרובסק, כשבשנים 1949–1961 נודעה הקבוצה בשם מטאלורג.
בשנת 1954 העפילה הקבוצה לחצי גמר הגביע הסובייטי, אך הפסידה לספרטק ירוואן הארמנית. בשנת 1961 אומצה הקבוצה על ידי מפעל יוגמאש (המפעל דרומי לבניית מכונות) שמומן על ידי משרד ההגנה הסובייטי ונחשב לאחד מגדולי מפעלי המתכת באוקראינה הסובייטית. הקבוצה שינתה שמה לדנייפר אך לא נחלה הצלחה רבה עד שנת 1972, כאשר סיימה ששית בליגת העל הסובייטית.
בשנים 1973–1976 העפילה הקבוצה לחצי גמר הגביע הסובייטי ובשנת 1978 הודחה למשך שתי עונות לליגות הנמוכות. בשנת 1983 זכתה הקבוצה לראשונה בתולדותיה באליפות ברית המועצות, הישג אותו שחזרה גם בשנת 1988. בזכות זאת השתתפה בליגת האלופות והעפילה עד לשלב רבע גמר בעונת 1984/1985.
לאחר התפרקות ברית המועצות הייתה "דניפרו דניפרופטרובסק" לאחת מקבוצות הכדורגל הבכירות באוקראינה. הקבוצה נאבקה על צמרת הליגה האוקראינית וסיימה כסגנית האלופה בשנים 1992, 1995, 1996, 2001 ו-2004. כמו כן, הקבוצה העפילה לגמר הגביע האוקראיני מספר פעמים (1995 - 1997, 2004), אך עד כה לא השיגה אף תואר אוקראיני.
בעונת 2014/2015 העפילה הקבוצה למשחק הגמר של הליגה האירופית שם היא נוצחה בידי סביליה בתוצאה 2–3. בדרכה לגמר היא הדיחה את אייאקס אמסטרדם, קלאב ברוז' ונאפולי.
בעונת 2016/2017 הקבוצה סיימה במקום האחרון בליגת העל האוקראינית ונשרה לראשונה בתולדותיה לליגה האוקראינית הראשונה. בסיום עונת 2017/2018 ירדה לליגה השנייה.
ביולי 2019 פורקה ואת מקומה בליגה החובבנית קבוצה אחרת בשם "דניפרו-1 בוריספן".
שמות הקבוצה

1918 - 1925 - ב.ר.י.ט.
1925 - 1936 - פטרובץ
1936 - 1949 - סטאל דנייפרופטרובסק
1949 - 1963 - מטאלורג דנייפרופטרובסק
1963 - 2016 - דנייפר דנייפרופטרובסק (רוסית) / דניפרו דניפרופטרובסק (אוקראינית)
2016 - 2019 - דניפרו
שחקנים מפורסמים ששיחקו בקבוצה

ברית המועצות אולג פרוטאסוב
ברית המועצות גנאדי ליטובצ'נקו
ברית המועצות ניקולאי קודריצקי
ברית המועצות אנטולי דמיאננקו
ברית המועצות יבגני שאחוב
ברית המועצות אולג טאראן
ברית המועצות ואדים טישנקו
אוקראינה איוון גצקו
אוקראינה וולודימיר ליוטי
אוקראינה יבהן סלזניוב
אוקראינה יבהן קונופליאנקה
אוקראינה רוסלאן רוטאן
אוקראינה אנדריי רוסול
אוקראינה סרגיי נזרנקו
גאנה דרק בואטנג
גאנה סמואל אינקום
גאורגיה ג'אבה קנקאווה
ברזיל ג'וליאנו דה פאולה
תארים והישגים

סגנית האלופה: 1993, 2014
גמר גביע: 1995, 1997, 2004
אליפות ברית המועצות: 1983, 1988
סגנית האלופה: 1987, 1989
גביע ברית המועצות בכדורגל: 1989
גביע הפדרציה בכדורגל: 1986, 1989
סופרקאפ: 1990
גביע אירופה לאלופות: רבע גמר 1985 (הודחה בבעיטות הכרעה מ-11 מ'), 1990
גביע אופ"א: שמינית גמר 1986
הליגה האירופית: גמר 2015
ראו גם

דניפרו-1
הערות שוליים

↑  ФК «Днепр» фактически прекратил свое существование
בית וגן

ערך זה עוסק בשכונת "בית וגן" בירושלים. אם התכוונתם למשמעות אחרת, ראו .
|  מידע |
| --- | --- |
 עיר:  ירושלים
 תאריך ייסוד:  1926
 מייסדים:  אגודת "בית וגן"
 אוכלוסייה:  22,265 (2022)
 קואורדינטות:  31°46′06″N 35°11′01″E﻿ / ﻿31.76833333°N 35.18361111°E﻿ / 31.76833333; 35.18361111
 שכונות נוספות בירושלים
  (למפת ירושלים מוגדלת) בית וגן(למפת ירושלים רגילה) בית וגן(למפת הרי ירושלים רגילה) בית וגן(למפת הרי ירושלים מוגדלת) בית וגן
 
מגרשי האימונים של בית"ר ירושלים בפאתי שכונת בית וָגן
בית חולים שערי צדק הממוקם בירכתי השכונה
בית וָגן היא שכונה בדרום מערב העיר ירושלים. השכונה גובלת עם השכונות רמת בית הכרם, רמת דניה, רמת שרת, גבעת מרדכי וקריית יובל. השכונה נוסדה ב-1926 כאחת משכונות הגנים שהוקמו בירושלים בימי המנדט הבריטי על ידי הסתדרות "המזרחי" וארגון בני ברית כשכונה מעורבת - דתית וחילונית. השכונה נמצאת במיקום גבוה יחסית לרוב העיר, בקצהו המזרחי של שלוחת רכס לבן, ולכן הוקם במרכזה מאגר מים עירוני, שהוא מאגר המים המקורה הגדול בישראל. על פי מערכת הנתונים הסטטיסטיים של עיריית ירושלים, ב-2022 התגוררו בשכונה 22,265 תושבים.
תולדות שכונת בית וגן

אגודת "בית וגן" להקמת שכונה בעלת צביון דתי-לאומי במערב ירושלים נוסדה ב-1920 ועל ראשיה נמנו הרב יוסף מרדכי הלוי, הרב אברהם-חיים שאג, ירחמיאל אמדורסקי, עו"ד אהרון מני (ממשפחת מני) ובנימין קוקיה. השכונה תוכננה להיות בת 70 בתים פרטיים, עם גן נוי פרטי לכל אחד כדוגמת שכונת הגנים בית הכרם. לאגודה נרשמו לבסוף 250 חברים ורכישת האדמות מכפרי הסביבה עין כרם ואל-מאלחה החלה ב-1921. הבנייה החלה ב-1926 ונבנו בה 25 בתים ברחוב "הרב קוק" (כיום רחוב בית וָגן) ובהם "בית הכנסת הספרדי הגדול". ב-1929 הוקמה שכונת "בני ברית" על ידי חברי בני ברית בנקודה הגבוהה ביותר בשכונה באותה עת (רחוב בית וָגן 36 - 56), ובה הוקם גם מגדל מים בסיוע בני ברית. ממייסדי השכונה ורבה הראשון היה הרב שמואל אליעזרי, שמונה לרב השכונה ב-1930. במהלך מאורעות תרפ"ט תקפו ערבים את השכונה, תושביה פונו והשכונה נבזזה.
בעת הקמתה הייתה בית וָגן מבודדת משאר שכונות העיר והיוותה את גבולה המערבי של ירושלים. רכישת השטחים לבניית השכונה הסתיימה בשנת 1932, כאשר יהודה שטיינברג רכש קרקע מחמולת עיישה מעין כרם, במקום שהיה מיועד לבניית מנזר.
במלחמת העצמאות ערכה שיירת הל"ה את ניסיונה הראשון להגיע לגוש עציון דרך השכונה דרומה, אך בשל קשיים שבה על עקבותיה. בפעם הבאה יצאה השיירה לגוש עציון דרך הר-טוב.
לאחר מלחמת העצמאות החלה בשכונה תנופת בנייה על ידי חברי תנועת פאג"י. בקצה הדרומי של השכונה הייתה מחצבה, בה הוקם מאגר מים מרכזי לכל מערב ירושלים.
תיאור השכונה

שמה של השכונה נגזר מסגנון הבניה אשר אפיין את שנותיה הראשונות כאשר לכל בית היה שטח פתוח ששימש לגינה. הרחוב הראשי בה נקרא "רחוב הפסגה", משום שהיה הרחוב הגבוה ביותר בירושלים (שיא גובהו הוא 836 מ'), עד בניית שכונת גילה. ברחוב בית וגן פעלה "מאפיית אנג'ל" בשנותיה הראשונות עד להעברתה בשנת 1959 לגבעת שאול. כמו כן, בשנת 1935 החלו להיבנות בשכונת בית וגן מפעלי תעשייה, כגון בתי החרושת לתרופות "טבע" ו"ארה", בית החרושת "נופת" לסוכריות בידי האחים למשפחת סידיס, "דפוס אפשטיין", "בית החרושת לעוגיות ארץ ישראל" של משפחת וינברג, בית החרושת לשיש ובית החרושת לגפרורים, "דונג אור".
כיום נהרסו מרבית בתיה המקוריים של השכונה, אשר התאימו לשמה "בית וָגן" ונותרו רק בתים מעטים היכולים להצביע על הסגנון המקורי של בית צמוד גינה.
לשכונת בית וגן ניתן להיכנס מכמה רחובות מרכזיים, כאשר הכניסה העיקרית היא דרך רחוב הפסגה, המשמש כרחוב הראשי של השכונה. הכניסה ממוקמת בסמוך להר הרצל ולתחנת הרכבת הקלה הראשונה (תחנת רכבת קלה הר הרצל). בכניסה לשכונה שוכן מלון חן ובית אבות, ומולו ניצבת תחנת מוניות ובית ההארחה בית וגן. בפאתיה הדרומיים ממוקם פרויקט הולילנד. מלון נוסף בשכונה הוא מלון שלום (ברחוב עוזיאל), בו שכנו אולפני רדיו ירושלים.סמוך למלון שלום נמצא אולמי "נוף ירושלים" השכונה מוכרת גם בשל מגרשי האימונים של קבוצת הכדורגל בית"ר ירושלים השוכנים למרגלותיה, בסמוך לבית חולים שערי צדק.
דמוגרפיה

מבחינה דמוגרפית נחשבת בית וגן כיום לשכונה חרדית. רוב תושביה חרדים, ובתחומיה מצוי ריכוז גדול של מוסדות חינוך דתיים ובתי כנסת. בין הישיבות החרדיות בשכונה ניתן לציין את הישיבות: קול תורה, דעת חיים, אור ברוך, קול יעקב, נתיבות חכמה (וולפסון), ובעבר גם ישיבת עטרת ישראל. גם מרכזי חסידויות בראשות אדמורי"ם יש בשכונה, המרכזיות שבהן: אמשינוב, סוכטשוב, וראדזין, ובעבר גם חסידות טולנא.
בשכונה גם מוסדות המזוהים עם הציונות הדתית על חלקיה. ביניהם: בית מדרש גבוה לדיינות מכון אריאל, ישיבת נתיב מאיר, קריית נוער, תיכון הימלפרב, ותיכון בויאר. בשיפולי השכונה, בקרבת גבעת מרדכי, נמצאים אולפנת חורב, מכללה ירושלים, מכון לב וישיבה תיכונית נעם צביה.
בשנים האחרונות קבוצות גדולות של עולים חדשים מצרפת ודרום אמריקה מתיישבים בשכונה במרוכז. על פי נתונים מהשנים 2010-2015, שכונה זו מחזיקה בשיא מספר העולים שהגיעו אליה (1,100 עולים).
רחוב הרב עוזיאל, הרחוב הארוך ביותר בשכונה, הוא רחוב מעורב, המאכלס חרדים, רבים מהם עולים מצרפת, דתיים לאומיים. וחילונים
אזור המורד המזרחי של השכונה, כמו רחובות שחראי, חקלאי, חכמי והסביבה, מכונה "מורדות בית וגן" ומאופיין באוכלוסייה חילונית ודתית לאומית אמידה יחסית.
לקריאה נוספת

שבתי זכריה ונחמן צלניק, הכר את ירושלים: שכונת בית וגן: תולדותיה מיסדיה ואתריה, הוצאת האגודה תפארת ירושלים, תשנ"ג/ 1993.
הערות שוליים

↑  בי"א בניסן תרפ"ו (1926) החלה הבניה ירושלים בשעה טובה, דבר, 6 באוגוסט 1926
↑  המספרים של השכונות באתר עיריית ירושלים
↑  ירושלים: גידול שכונת בית וגן, דבר, 24 במרץ 1930
↑  האגודה העברית למען ירושלים, מפת ירושלים בהוצאת ראובן מס, 1948 עם ציון 'מגדל המים באחוזת בני ברית' (מס' 129 באינדקס), באתר הספרייה הלאומית, אוסף המפות ע"ש ערן לאור
↑  רב לשכונת בית וגן, דואר היום, 28 בנובמבר 1930
↑  אנשי דיר יאסין עולים על בית הכרם, דואר היום, 2 בספטמבר 1929
↑  אלידע בר-שאול, פינה ירושלמית, מעייני הישועה (עלון פרשת השבוע), פרשת בשלח, תשס"ח
↑  נתונים סטטיסטיים על תושבי השכונה באתר עיריית ירושלים
↑  מאיה חושן ומיכל קורח, על נתוניך ירושלים: מצב קיים ומגמות שינוי, ירושלים: מכון ירושלים למחקרי מדיניות, 2017, עמ' 51
| שכונות חרדיות בירושלים |
| --- | --- | --- |
| תחילת היציאה מהחומות, לפני 1890 | בית ישראל • בתי ויטנברג • מאה שערים |  |
| בנייה בתקופה הטורקית, מ-1890 | בתי אונגרין • בתי הורנשטיין • בתי ורשה • בתי נייטין • בתי ברוידא • בתי ראנד • כנסת ישראל • זיכרון משה (התחרדה) • חצר שטרויס • שכונת אחווה (התחרדה) • גבעת שאול (התחרדה) • כרם אברהם (התחרדה) • שערי חסד • רוחמה |  |
| בנייה במנדט הבריטי | בתי מונקאטש • גאולה • מחניים • סנהדריה • שיכון פאג"י • תל ארזה (התחרדה) • בית וגן (התחרדה) • מקור ברוך (התחרדה) |  |
| בנייה ישראלית לפני מלחמת ששת הימים | קריית אונסדורף • קריית מטרסדורף • קריית צאנז • קריית שומרי אמונים • שיכון חב"ד • שמואל הנביא (התחרדה) • כרם • רוממה (התחרדה) |  |
| בנייה ישראלית אחרי מלחמת ששת הימים | גבעת משה • הר נוף • קריית איתרי • סנהדריה המורחבת • נוה יעקב מזרח • עזרת תורה • קריית בעלז • רמת אשכול (התחרדה) • רמות פולין • רמת שלמה • רמות אלון (התחרדה)  |  |
שכונות ירושלים
| --- | --- |
בקרת זהויות :  NLI: 987007466710805171  VIAF: 316602048   WorldCat (עם VIAF): 316602048
הפרעת אישיות

| --- | --- |
 תחום:  פסיכיאטריה 
 טיפול:  קווטיאפין  אריפיפרזול  ריספרידון 
 קישורים ומאגרי מידע
 DiseasesDB:  9889
 MeSH:  D010554
 סיווגים
 DSM-5:  Personality disorder
 ICD-10:  F60
 ICD-11:  6D10 
 
הפרעות אישיות הן תת קבוצה של הפרעות נפשיות, שמאופיינת על ידי תבניות נוקשות של מחשבות, חוויות פנימיות והתנהגות שנמשכות לאורך זמן. חוסר הגמישות והקושי להסתגל למצבי לחץ או לנורמות חברתיות אצל אנשים הסובלים מהפרעת אישיות, עלולים לגרום למצוקה קשה לעצמם באופן יומיומי (קשיי הסתגלות, מצבי דיכאון, חרדה, מצבים פסיכוטיים קצרים, התמכרויות וכו'), ולפעמים לאחרים, ולקשיים בתפקוד במישורים שונים.
אבחון הפרעות אישיות

האגודה הפסיכיאטרית האמריקאית מגדירה ב-DSM הפרעות אישיות, כ"תבנית מתמשכת של חוויה פנימית והתנהגות בלתי גמישה המופיעה במצבים רבים בחייו של האדם". כמו כן, אפשר לראות את ההתחלה של תבנית זאת כבר בתחילת תקופת הבגרות. ניתן לאבחן אדם כנושא הפרעת אישיות, בתנאי שהתבנית ההתנהגותית גורמת למצוקה משמעותית או פוגמת במצבים אישיים, חברתיים או תעסוקתיים.
אבחון הפרעות אישיות > הבדלים בין DSM IV TR ל-DSM V

במהדורה DSM-IV-TR של המדריך של האגודה הפסיכיאטרית האמריקאית, הפרעות אישיות סווגו בציר II. במהדורה העדכנית של המדריך (DSM V) הוחלט לבטל את שיטת מערכת האיבחון הרב צירית וכל ההפרעות, לרבות הפרעות האישיות, מופיעות בציר אחד. משמעות הדבר היא שכאשר פסיכיאטר משתמש ב-DSM V כדי לאבחן הפרעה, הוא אינו מחויב להתייחס גם למימד האישיות כחלק מובנה מהאבחנה כפי שהיה בעבר. מספר סוגי הפרעות האישיות וכן החלוקה לאשכול A, B, C לא השתנתה.
בניגוד למהדורות הקודמות של ה-DSM בהן האבחון נעשה לפי קריטריונים לאבחנה (האדם כן עונה לקריטריון או לא עונה), החשיבה ב-DSM V היא לפי ממדים (Dimentions).משמעות הדבר היא שבמקום לחשוב על תסמינים במונחים של כן קיים או לא קיים, חושבים על המידה שבה הסימפטומים קיימים אצל האדם המסוים. שינוי זה נועד לענות על בעיית המהימנות שנוצרת עקב החפיפה בין תסמיני ההפרעות השונות.
אבחון הפרעות אישיות > קריטריונים כלליים לאבחנה של הפרעת אישיות

אבחנה של הפרעת אישיות מתבצעת לפי המדדים הבאים:
חוויה והתנהגות שסוטים באופן בולט מהמצופה בחברה בה האדם חי
קוגניציה (תפיסה ופירוש של העצמי, האחר ואירועים שונים)
אפקט (הטווח, האינטנסיביות, היציבות וההתאמה של התגובה הרגשית)
תפקוד בינאישי
שליטה בדחפים
התבנית המתמשכת אינה גמישה וסוטה מהנורמה בטווח רחב של מצבים אישיים וחברתיים
התבנית המתמשכת מובילה לדחק משמעותי או פוגמת בתפקוד החברתי או התעסוקתי או בתפקודים חשובים אחרים
התבנית יציבה ונמשכת זמן רב
התבנית המתמשכת אינה ניתנת להסבר כתוצאה של הפרעה נפשית אחרת
התבנית המתמשכת אינה תוצאה של השפעה פסיכולוגית ישירה של חומר או מצב רפואי כללי כגון פגיעת ראש.
אנשים מתחת לגיל 18 שמתאימים לקריטריונים של הפרעת אישיות בדרך-כלל לא מאובחנים כסובלים מהפרעת אישיות, אף על פי שהם יכולים להיות מאובחנים כסובלים מהפרעה נפשית אחרת. בכל מקרה, לא ניתן לאבחן הפרעת אישיות אנטיסוציאלית באנשים מתחת לגיל 18.
אבחון הפרעות אישיות > מודל איבחון חלופי לאיבחון הפרעות אישיות ב-DSM 5

לצד מערכת האיבחון הסטנדרטית של הפרעות האישיות מציע ה-DSM 5 מודל חלופי לאבחנה של הפרעות אישיות. מודל זה מופיע בחלק ג' של הספר תחת הכותרת "מודל חלופי של ה-DSM 5 להפרעות אישיות" (עמ' 761–781). לפי מודל זה נבחנות כל 10 הפרעות האישיות לפי שישה קריטריונים אחידים:
קריטריון A: מציין מרכיבי תפקוד אישיים (זהות, הכוונה עצמית) ובין אישיים (אמפתיה, אינטימיות).
קריטריון B מתייחס לתכונות אישיות פתולוגיות
קריטריון C מתייחס לנרחבות השפעת הסימפטומים ויציבותם
קריטריונים E, F, G מציעים הסברים חלופיים לפתולוגיה.
אבחון הפרעות אישיות > רשימה של הפרעות אישיות שמופיעות ב-DSM

ה-DSM מונה עשר הפרעות אישיות, שמקובצות בשלושה אשכולות:
אבחון הפרעות אישיות > רשימה של הפרעות אישיות שמופיעות ב-DSM > אשכול א': הפרעות מוזרות או אקצנטריות

הפרעת אישיות פרנואידית
הפרעת אישיות סכיזואידית
הפרעת אישיות סכיזוטיפלית. לא מופיעה ב-ICD 10.
אבחון הפרעות אישיות > רשימה של הפרעות אישיות שמופיעות ב-DSM > אשכול ב': הפרעות דרמטיות, אמוציונליות או בלתי יציבות

הפרעת אישיות אנטיסוציאלית
הפרעת אישיות גבולית
הפרעת אישיות היסטריונית
הפרעת אישיות נרקיסיסטית
אבחון הפרעות אישיות > רשימה של הפרעות אישיות שמופיעות ב-DSM > אשכול ג': קרובות להפרעות חרדה או פחד

הפרעת אישיות נמנעת (ב-ICD 10 נקראת הפרעת אישיות חרדתית).
הפרעת אישיות תלותית
הפרעת אישיות טורדנית-כפייתית (ב-ICD 10 נקראת הפרעת אישיות אנקסטית).
ב-DSM-V יש 3 קטגוריות אבחוניות נוספות, לתבניות התנהגות שלא תואמות לעשר האבחנות, אבל עדיין עונות על ההגדרה הקלינית של הפרעת אישיות. הפרעות אלה מקובצות תחת הכותרת "הפרעות אישיות אחרות".
שינוי אישיות עקב מצב רפואי
הפרעת אישיות ספציפית
הפרעת אישיות לא ספציפית
אבחון הפרעות אישיות > הפרעות נוספות הקיימות ב-ICD 10 בלבד

הפרעת אישיות ציקלותימית (ב-DSM נקראת ציקלותימיה ונמצאת בפרק של הפרעות מצב רוח).
הפרעת אישיות פאסיבית אגרסיבית
הפרעת אישיות לא יציבה מבחינה רגשית נחלקת לתת סוג אימפולסיבי ותת סוג גבולי[דרושה הבהרה]. מחליפה את אבחנת הפרעת אישיות גבולית ב-DSM.
הפרעת אישיות דיכאונית (במקרים רבים המאובחנים בהפרעה זו מוגדרים כסובלים מדיסתימיה או 'דיכאון מתמשך' כהגדרת ה-DSM 5).
התפתחות לאורך החיים ופרוגנוזה

אף שכאמור לא מאבחנים הפרעת אישיות לפני גיל 18, חלק מתסמיני ההפרעות מתחילים לבלוט כדפוסי אישיות החל מתקופת הנעורים. דפוסי האישיות הנוקשים והבלתי מסתגלים נשארים יציבים פחות או יותר לאורך כל החיים, בחלק מהמקרים תהיה התמתנות עוצמת ההפרעות. עם זאת להפרעה יש השפעה נרחבת וחמורה על הסטטוס החברתי כלכלי. כמו כן ייתכנו התמכרות לאלכוהול וסמים אחרים, סכסוכים עם החוק, וכן תמותה גבוהה בהשוואה לקבוצת ביקורת, בשל תנאי חיים ירודים (עקב עוני מרוד), בדידות והזנחת הבריאות הגופנית (בעיקר באשכול א').
מחקר

הפרעות האישיות השונות וכן הפרעות האישיות ככלל זוכות למחקר עשיר ורב תחומי, הנוגע למדעי הרפואה (חקר גורמי סיכון וסיבתיות להתפתחות של הפרעות אישיות ספציפיות, השפעת גנים שונים וכדומה), קרימינולוגיה (הקשר בין הפרעות אישיות ספציפיות לעבריינות), פסיכולוגיה (פיתוח של שיטות טיפול להפרעות שונות) ועוד. מידע על כיווני מחקר שונים אפשר למצוא בכתבי עת מדעיים העוסקים ברפואה, בפסיכיאטריה, בקרימנולוגיה ועוד. בין כתבי העת המרכזיים המוקדשים לכלל הפרעות האישיות בולט מקומו של כתב העת המחקרי " Personality Disorders: Theory, Research, and Treatment " (הפרעות אישיות: תאוריה מחקר וטיפול) שמוציא האיגוד האמריקני לפסיכולוגיה. באירופה פועל ארגון ה-ESSPD - European Society for study of Personal Disorders החברה האירופית לחקר הפרעות אישיות.